5.6.2014 Jurnalul Oficial al Uniunii Europene L 1661 II (Acte fără caracter legislativ) ACORDURI INTERNAȚIONALE DECIZIA 2014/326/PESC A CONSILIULUI din 28 ianuarie 2014 privind semnarea şi încheierea Acordului dintre Uniunea Europeană şi Republica Coreea de stabi- lire a unui cadru pentru participarea Republicii Coreea la operațiile Uniunii Europene de gestionare a crizelor CONSILIUL UNIUNII EUROPENE, având în vedere Tratatul privind Uniunea Europeană, în special articolul 37, coroborat cu articolul 218 alineatele (5) şi (6) din Tratatul privind funcţionarea Uniunii Europene, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) Condiţiile privind participarea unor state terţe la operațiile Uniunii Europene de gestionare a crizelor nu ar trebui să fie definite de la caz la caz pentru fiecare operație avută în vedere, ci stabilite într-un acord de stabilire a unui cadru pentru o astfel de posibilă viitoare participare. (2) În urma adoptării de către Consiliu, la 13 noiembrie 2012, a unei decizii de autorizare a deschiderii negocierilor, Înaltul Reprezentant al Uniunii pentru afaceri externe şi politica de securitate a negociat un acord între Uniunea Europeană și Republica Coreea de stabilire a unui cadru pentru participarea Republicii Coreea la operațiile Uniunii Europene de gestionare a crizelor (denumit în continuare „acordul”). (3) Acordular trebui aprobat, ADOPTĂ PREZENTA DECIZIE: Articolul 1 Se aprobă, în numele Uniunii, Acordul dintre Uniunea Europeană şși Republica Coreea de stabilire a unui cadru pentru participarea Republicii Coreea la operațiile Uniunii Europene de gestionare a crizelor. Textul acordului este atașat la prezenta decizie. Articolul 2 Preşedintele Consiliului este autorizat să desemneze persoana împuternicită (persoanele împuternicite) să semneze acordul pentru ca Uniunea să își asume obligații.